ก่อนหน้านี้ประมาน2สัปดาห์ผมถ่ายเสร็จละรู้สึกเหมือนมีคล้ายๆเมล็ดแตงโมบาดที่ตรงปากทวารแสบๆอยู่ประมาน2-3วัน หลังจากนั้นอาการเจ็บก็หายไป แล้ว2วันที่ผ่านมาผมรู้สึกเหมือนมีเม็ดเป็นตุ่มที่ปากทวารหนัก เลยเอากระจกส่องดูเป็นเม็ดกลมๆกดไปมีเม็ดแข็งๆที่ตุ่ม มีอาการปวดเล็กน้อย อยากทราบว่าผมเป็นโรคอะไรหรือป่าวครับ
สวัสดีค่ะ การมีตุ่มที่ทวารหนักและปวดอาจเกิดจาก-ริดสีดวงทวารชนิดภายนอก มักไม่ได้ทำให้มีถ่ายอุจจาระปนเลือด หรือมีเลือดออกเหมือนริดสีดวงภายใน แต่อาจจะทำให้มีอาการเจ็บ หรือปวด เมื่อเกิดการเสียดสีหรือนั่งทับ-ริดสีดวงภายใน อาจคลำได้ก้อน ถ่ายเป็นเลือด แต่ไม่เจ็บปวด-โรคแผลปริขอบทวารหนัก มักเจ็บรูทวารขณะและหลังการถ่ายอุจจาระ และอาจมีเลือดซึมออกมาเล็กน้อยได้ ซึ่งสาเหตุ ได้แก่ การถ่ายอุจจาระเป็นก้อนใหญ่และแข็ง หรือมีถ่ายอุจจาระเหลวเรื้อรัง-ติ่งเนื้อที่บริเวณทวารหนักแนะนำสังเกตอาการก่อนค่ะ หากไม่ได้มีอาการอะไรผิดปกติ ก็อาจไม่จำเป็นต้องทำอะไร แต่หากเจ็บปวดที่ตุ่มมาก ตุ่มโตเร็ว ลุกลาม ถ่ายมีเลือดออก ควรไปพบแพทย์เพื่อตรวจเพิ่มเติมการดูแลตัวเองเบื้องต้น ควรพยายามอย่าให้มีท้องผูกหรือท้องเสียเกิดขึ้น ไม่ควรนั่งถ่ายอุจจาระนาน ไม่ใส่นิ้วหรืออื่นๆ เข้าไปในรูทวารหนักโดยไม่จำเป็น ดื่มน้ำมากๆ